RÅDETS FORORDNING (EF) Nr. 2723/1999

af 17. december 1999

om ændring af forordning (EF) nr. 850/98 om bevarelse af fiskeressourcerne gennem tekniske foranstaltninger til beskyttelse af unge marine organismer

RÅDET FOR DEN EUROPÆISKE UNION HAR -

under henvisning til trataten om oprettelse af Det Europæiske Fællesskab, særlig artikel 43,

under henvisning til forslag fra Kommissionen,

under henvisning til udtalelse fra Europa-Parlamentet(1),

under henvisning til udtalelse fra Det Økonomiske og Sociale Udvalg(2), og

ud fra følgende betragtninger:

(1) Gydeområdet og gydeperioden for en bestemt sildebestand har ændret sig, og de særlige bestemmelser vedrørende fiskeri i dette område og denne periode må derfor også ændres;

(2) artikel 29 i forordning (EF) nr. 850/98(3) fastsætter en række undtagelser for anvendelse af specifikke fangstredskaber; disse undtagelser bør ligeledes gælde for redskabstypen snurrevod; ved en forglemmelse blev der ikke oprindeligt i nævnte artikel fastsat undtagelser for denne redskabstype; snurrevod bør derfor medtages blandt undtagelserne i artikel 29;

(3) artikel 33 i forordning (EF) nr. 850/98 forbyder anvendelse af snurpenot for fiskestimer, der forekommer sammen med havpattedyr; en sådan anvendelse vil være acceptabel, når det drejer sig om fiskerfartøjer, der fisker på de betingelser, der er fastlagt i henhold til aftalen om det internationale program for bevarelse af delfiner, som Fællesskabet ved afgørelse 99/386/EF(4) har besluttet at anvende midlertidigt; der bør derfor i artikel 33 indsættes en undtagelsesbestemmelse herom;

(4) bilag VI til forordning (EF) nr. 850/98 fastlægger kategorier af maskestørrelser for faststående redskaber til anvendelse ved fangst af visse arter eller grupper af arter; på grundlag af oplysninger, som Kommissionen har fået forelagt, bør maskestørrelseskategorierne for to arter rødhaj revideres;

(5) forordning (EF) nr. 850/98 bør derfor ændres -

UDSTEDT FØLGENDE FORORDNING:

Artikel 1

I forordning (EF) nr. 850/98 foretages følgende ændringer:

1) Artikel 20, stk. 1, litra f), affattes således: "f) i) Fra den 21. september til den 15. november i den del af ICES-afsnit VII a, der afgrænses af Isle of Mans kyst og lige linjer trukket konsekutivt mellem følgende koordinater:

- 54°20'00"N, 04°25'05"V og 54°20'00"N, 03°57'02"V

- 54°20'00"N, 03°57'02"V og 54°17'05"N, 03°56'08"V

- 54°17'05"N, 03°56'08"V og 54°14'06"N, 03°57'05"V

- 54°14'06"N, 03°57'05"V og 54°00'00"N, 04°07'05"V

- 54°00'00"N, 04°07'05"V og 53°51'05"N, 04°27'08"V

- 53°51'05"N, 04°27'08"V og 53°48'05"N, 04°50'00"V

- 53°48'05"N, 04°50'00"V og 54°04'00"N, 04°50'00"V

ii) fra den 21. september til den 31. december i den del af ICES-afsnit VII a, der har følgende afgrænsninger:

- Nordirlands østkyst ved 54°15'N

- 54°15'N, 5°15'V

- 53°50'N, 5°50'V

- Irlands østkyst ved 53°50'N"."

2) I artikel 29, stk. 4, foretages følgende ændringer:

a) I litra a), første led, ændres ordene "fiske i de nævnte områder med skovlbundtrawl" til "fiske i de nævnte områder med skovlbundtrawl eller snurrevod".

b) Litra b) ændres således:

i) den indledende sætning affattes således: "i) Dog kan fartøjer, hvis maskineffekt overstiger 221 kW, anvende skovlbundtrawl eller snurrevod, eller fartøjer, der driver parfiskeri, og hvis samlede maskineffekt overstiger 221 kW, kan drive fiskeri med parbundtrawl, idet dog:"

ii) nr. ii), første led, affattes således: "- den anvendte maskestørrelse er på mindst 100 mm ved skovlbundtrawl eller parbundtrawl, og"

iii) der indsættes et nyt nr., som affattes således: "iv) den anvendte maskestørrelse er på mindst 100 mm ved snurrevod."

3) I artikel 29, stk. 5, ændres ordene "I områder, hvor det er forbudt at anvende bomtrawl, skovltrawl eller parbundtrawl," til: "I områder, hvor det er forbudt at anvende bomtrawl, skovltrawl, parbundtrawl eller snurrevod,".

4) I artikel 33 tilføjes følgende stykke: "3. Stk. 1 gælder dog ikke for fartøjer, der fisker på betingelser, der er fastlagt i henhold til aftalen om det internationale program for bevarelse af delfiner (Washington den 15. maj 1998), undertegnet af Fællesskabet den 12. maj 1999. Disse fartøjers navne og tekniske karakteriska opføres på en liste, som udarbejdes af Kommissionen efter proceduren i artikel 48."

5) Bilag VI erstattes af bilaget til denne forordning.

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Den anvendes fra den 1. januar 2000.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 17. december 1999.

På Rådets vegne

K. HEMILÄ

Formand

(1) Udtalelse afgivet den 2. december 1999 (endnu ikke offentliggjort i EFT).

(2) EFT C 209 af 27.7.1999.

(3) EFT L 125 af 27.4.1998, s. 1. Senest ændret ved forordning (EF) nr. 1459/1999 (EFT L 168 af 3.7.1999, s. 1).

(4) EFT L 147 af 12.6.1999, s. 23.

BILAG

"BILAG VI

FASTSTÅENDE REDSKABER: Region 1 og 2

>TABELPOSITION>"